Назву мясцовасці дала рэчка Вязынка. Непадалёк знаходзяцца рэшткі былога маёнтка Замбжыцкіх з гаспадарчымі пабудовамі, стаў, стары сад, а таксама гарадзішча культуры штрыхаванай керамікі ІІ—IV стст. нашай эры, крыніца, дуброва, пасаджаная беларускімі пісьменнікамі да 100-годдзя з дня нараджэння песняра, помнік паэту, малыя архітэктурныя формы, узгорыстыя і лясістыя ваколіцы, якія з’яўляюцца прыроднай экспазіцыяй гісторыка-культурнага ландшафту. Упрыгожваюць мясцовасць валуны з высечанымі на іх радкамі з твораў Янкі Купалы.